  Виталий Пронин «Суредасьёс война сярысь» выставкае лыктэмъёс Быдӟым ожысь учыръёс шоры учкозы шаерысьтымы  но Россиысь художникъёслэн синъёсынызы.Музейын ужась Юлия Орлова верамъя, та выставкаысь одно не учкыны валаны кулэ Кияса черкогуртын вордӥськем Пётр Кривоноговлэсь ож лудын лэсьтылэм зарисовкаоссэ.- Художник ас синмыныз адӟиз асьме солдатъёслэсь Рейхстагез басьтэмзэс. Солэн суредъёсызъя луэ та войналэсь кышкыт луэмзэ. Озьы ик тунсыко ужъёссы  Анатолий Олинлэн, Николай Благоволинлэн, Иван Брунилэн, Алексей Пахомовлэн, Ирина Воробьёвалэн. Та суредъёс утисько музейлэн фондъёсаз. Но выставкаын выль ужъёс но луозы. Кылсярысь, удмурт художниклэн Игорь Безносовлэн ӵыжы-выжыосыз кык выль суредзэ вуттӥзы,  Быдӟым ожлы сӥзем выставкаын солэн вить ужез возьматӥське, - шуиз Юлия Орлова. 0+Галина Савина Теги: кытынкумар  